18 स्कूलों की 400 छात्राओं ने मेले में लिया भाग
बर में बाल किशोरी मेला संपन्न
समीपके सवराड़ स्थित कस्तूरबा गांधी आवासीय विद्यालय में शनिवार को किशोरी बाल मेला का आयोजन किया गया। मेले में मारवाड़ ब्लॉक की 18 विद्यालयों की करीब 400 छात्राओं ने भाग लिया। कस्तूरबा आवासीय विद्यालय की छात्राओं ने 40 ज्ञानवर्धक स्टॉल लगाई। मेला देखने आई प्रत्येक छात्रा को एक कार्ड दिया गया। छात्राएं प्रत्येक स्टॉल पर जाती, जहां स्टॉल पर खड़ी बालिका द्वारा छात्रा से संबंधित विषय के बारे में प्रश्न पूछे जाते। छात्रा द्वारा दिए गए सही जबाब के आधार पर उसे ग्रेड दिया जाता। मारवाड़ जंक्शन विधायक केसाराम चौधरी ने कहा कि बालिकाओं को शिक्षित करना जरूरी है। ऐसे मेला आयोजन से विद्यार्थीयों का बौद्धिक विकास होता है। मारवाड़ जंक्शन प्रधान सुमेरसिंह कुंपावत ने कहा कि ऐसे आयोजनों से विद्यार्थीयों को कई जानकारियां मिलती है, जो आज के समय में जरूरी है। कार्यक्रम को सवराड़ सरपंच कैलाश मालवीय,पंचायत समिति सदस्य शैतानसिंह,पूर्व सरपंच मांडा रणजीतसिंह आदि ने भी संबोधित किया।
जैतारण| शहरके बाबा रामदेव स्कूल गीता भवन में शनिवार को सर्वशिक्षा अभियान जैतारण द्वारा बालिका शिक्षा कार्यक्रम के अंतर्गत बालिका शिक्षा को बढ़ावा देने के लिए किशोरी मेले का शुभारंभ प्रधान रसाल कंवर आकोदिया के सान्निध्य में हुआ। समारोह को संबोधित करते हुए प्रधान रसाल कंवर ने कहा कि वर्तमान समय में बालिका शिक्षा जरूरी है। उन्होंने कहा कि बेटियां अपने हुनर कौशल से परिवार देश का नाम रोशन करती है। ब्लॉक प्रारम्भिक शिक्षाधिकारी बस्तीलाल भाटी ने कहा कि शिक्षा की गुणवत्ता स्तर को सुधारने के लिए एेसे आयोजनों का होना जरूरी है। समारोह को नोडल केंद्र प्रभारी प्रधानाचार्य शिवगोपालसिंह राजपुरोहित, आर पी उम्मेदाराम राठौड़, प्रभारी मीना शर्मा, फकीर मोहम्मद, प्रेमराज जोगावत आदि ने संबोधित किया। मेले में एक दर्जन से अधिक स्कूलों के बच्चों ने भाग लिया। इस मौके पर जयंती भाई पटेल, केजीबी सचिव कलावती मीणा, सुनीता सिंगारिया, सीमा चारण, ममता सिंगारिया, वाजिदा सैय्यद, हेमलता सोनी, संतोष दायमा, मोहनी देवी आदि मौजूद रहे।
सोजत रोड | किशोरीबाल मेले का अवलोकन करते विधायक चौधरी अन्य।
जैतारण | किशोरीबाल मेले के अवसर पर आयोजित कार्यक्रम में प्रस्तुति देती छात्राएं। फोटो|भास्कर
awa_Deva bho_Deva hin_Deva hin_Deva awa_Deva hin_Deva